Palazzo Porto in piazza Castello

Palazzo Porto (znana i kao Palazzo Porto Breganze) je renesansna palača na trgu Piazza Castello u Vicenzi, gradu u Sjevernoj Italiji (Provinciji Vicenza). Palaču je projektirao Andrea Palladio. Historija i karakteristike Kako je ostala nedovršena, dan danas djeluje kao teatarska kulisa jer do nje još uvijek stoji jasno vidljiv dio stare kuće porodice Porto iz 15. vijeka, koja je trebala ustupiti mjesto novoj palači. Još se i danas točno nezna kad je građena, ali se pretpostavlja da se to desilo nakon 1570. i to zato jer nije uvrštena u traktat Quattro Libri (objavljen u Veneciji iste godine) i zato što je Alessandro nasljedio teren na Piazzi Castello tek nakon što je 1571. imetak što mu je ostavio otac podijelio s braćom Oraziom i Pompeom. Kuriozum je da se s druge strane toga trga nalazi palača Thiene čiji je vlasnik bio Francesco Thiene, koji se orodio s Alessandrom kad se oženio njegovom sestrom Isabellom. Neki stručnjaci misle da je monumentalnost Palazzo Porto rezultat rivaliteta između te dvije porodice. U svakom slučaju, Palladio se već susreo sa sličnim zadatkom kod projektiranja palače Palazzo del Capitaniato na Piazza dei Signori, ispred kog se također nalazi veliki otvoreni prostor. Po svemu sudeći palača je trebala imati sedam dijelova koji su trebali završavati u atriju, što se vidi kad se analiziraju njezini malobrojni sačuvani orginalni zidovi. Kako nikad nije dovršena, ne zna se pravi razlog zašto je prekinuta njena gradnja, što je dokumentirao Vincenzo Scamozzi 1615. godine. Palazzo Porto je 1994. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile. Reference Vanjske veze Palazzo Porto Breganze, Vicenza (na portalu Palladio museum) (it)